Төсөл

**МОНГОЛ УЛСЫН ХУУЛЬ**

20.... оны ... дугаар Улаанбаатар

сарын ...-ний өдөр хот

**ЗӨРЧЛИЙН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Зөрчлийн тухай хуулийн дараах заалтыг дор дурдсанаар өөрчлөн найруулсугай:

**1/14.10 дугаар зүйл.Төмөр замын тээврийн тухай хууль зөрчих**

“1.Төмөр замын тээврийн аюулгүй байдал алдагдсан үйл явдлаас урьдчилан сэргийлэх арга хэмжээг аваагүй буюу зохих ёсоор аваагүй, мэдээлээгүй, ангиллыг буруу тогтоосон, сэргээн босгох, шинжлэн шалгах үйл ажиллагаанд саад учруулсан бол хүнийг нэг мянган нэгжтэй тэнцэх хэмжээний төгрөгөөр, хуулийн этгээдийг арван мянган нэгжтэй тэнцэх хэмжээний төгрөгөөр торгоно.

2. Төмөр замын тээврийн талаарх олон улсын гэрээг зөрчсөн бол буруутай этгээдээс учруулсан хохирол, нөхөн төлбөрийг гаргуулж, хүнийг мянган нэгжтэй тэнцэх хэмжээний, хуулийн этгээдийг арван мянган нэгжтэй тэнцэх хэмжээний төгрөгөөр торгоно.

3.Хуульд заасныг зөрчиж:

3.1.Төмөр замын тусгай бүсэд зөвшөөрөлгүй нэвтэрсэн, үйл ажиллагаа явуулсан, галт тэрэгний хөдөлгөөнийг саатуулсан, зогсоосон, хөдлөх бүрэлдэхүүний дээвэр, гишгүүр дээр зорчсон, төмөр зам дээр эд зүйл байрлуулсан, мал, ердийн хөсөг, тээврийн хэрэгслийг төмөр замын гарамгүй гарцаар гаргасан;

3.2.төмөр замын тээврийн зориулалттай газарт мал бэлчээсэн, төмөр замын тээвэрт холбогдолгүй ажил, үйлдвэрлэл, үйлчилгээ эрхэлсэн, зориулалтын бус барилга, байгууламж барьсан, Төмөр замаар аюултай ачаа тээвэрлэх ачиж, буулгах, хадгалах журмыг зөрчсөн бол хүнийг нэг зуун тавин нэгжтэй тэнцэх хэмжээний төгрөгөөр, хуулийн этгээдийг нэг мянга таван зуун нэгжтэй тэнцэх хэмжээний төгрөгөөр торгоно.

4.Хуулиар хориглосон төмөр замын суурь бүтэц, салбар зам, хөдлөх бүрэлдэхүүн, техник хэрэгсэл, технологийг төмөр замын тээвэрт ашигласан болхүнийг нэг мянган нэгжтэй тэнцэх хэмжээний, хуулийн этгээдийг арван мянган нэгжтэй тэнцэх хэмжээний төгрөгөөр торгоно.

5. Суурь бүтцийн үйлчилгээ үзүүлэгч, тээвэрлэгч, салбар зам эзэмшигч нь бусдын үйл ажиллагаанд саад учруулсан бол хүнийг мянган нэгжтэй тэнцэх хэмжээний төгрөгөөр, хуулийн этгээдийг арван мянган нэгжтэй тэнцэх хэмжээний төгрөгөөр торгоно.

6. Тээвэрлэгч нь бусдын эзэмшлийн хөдлөх бүрэлдэхүүнийг эзэмшигчийн зөвшөөрөлгүйгээр тээвэрт ашигласан, ачилтад авсан бол учруулсан хохирол, нөхөн төлбөрийг гаргуулж хүнийг мянган нэгжтэй тэнцэх хэмжээний төгрөгөөр, хуулийн этгээдийг арван мянган нэгжтэй тэнцэх хэмжээний төгрөгөөр торгоно.

7.Төмөр замын тусгай зөвшөөрлийн үндсэн дээр эрхлэх үйл ажиллагаа эрхлэхдээ:

7.1.тусгай зөвшөөрөлгүй;

7.2.тусгай зөвшөөрлийн нөхцөл, шаардлага хангаагүй;

7.3.тусгай зөвшөөрлийг бусдад шилжүүлсэн бол учруулсан хохирол, нөхөн төлбөрийг гаргуулж хүнийг нэг мянган нэгжтэй тэнцэх хэмжээний төгрөгөөр, хуулийн этгээдийг арван мянган нэгжтэй тэнцэх хэмжээний төгрөгөөр торгоно.

8. Төмөр замын тээврийн тухай хуульд заасан үүргээ биелүүлээгүй буюу зохих ёсоор биелүүлээгүй бол учруулсан хохирол, нөхөн төлбөрийг гаргуулж хүнийг нэг мянган нэгжтэй тэнцэх хэмжээний төгрөгөөр, хуулийн этгээдийг арван мянган нэгжтэй тэнцэх хэмжээний төгрөгөөр торгоно.

**2 дугаар зүйл.** Энэ хуулийг Төмөр замын тээврийн тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

**Гарын үсэг**

Төсөл

**МОНГОЛ УЛСЫН ХУУЛЬ**

20.... оны ... дугаар Улаанбаатар

сарын ...-ний өдөр хот

**УЛСЫН ТЭМДЭГТИЙН ХУРААМЖИЙН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Улсын тэмдэгтийн хураамжийн тухай хуульд доор дурдсан агуулгатай дараах заалт нэмсүгэй:

**1/29 дүгээр зүйлийн 29.1.12 дахь заалт**

“29.1.12.төмөр замын техник, эдийн засгийн үндэслэл, зураг төсөл боловсруулах болон техник, технологийн хяналт тавих зөвлөх үйлчилгээ үзүүлэх тусгай зөвшөөрөл олгоход тус тус 5.000.000 төгрөг;”

**2 дугаар зүйл.**Улсын тэмдэгтийн хураамжийн тухай хуулийн дараах заалтыг дор дурдсанаар өөрчлөн найруулсугай:

**1/29 дүгээр зүйлийн 29.1.1 дэх заалт**

“29.1.1.төмөр замын суурь бүтэц барих болон ашиглах тусгай зөвшөөрөл олгоход тус тус 16.000.000 төгрөг;”

**2/29 дүгээр зүйлийн 29.1.2 дахь заалт**

“29.1.2.төмөр замын суурь бүтэц болон хөдлөх бүрэлдэхүүн, түүний эд ангийг үйлдвэрлэх, угсрах, засварлах үйл ажиллагаа эрхлэх тусгай зөвшөөрөл олгоход тус тус 5.000.000 төгрөг.”

“29.1.3.төмөр замын тээвэрлэгчийн үйл ажиллагаа эрхлэх тусгай зөвшөөрөл олгоход 16 000 000 төгрөг;

**3 дугаар зүйл.**Энэ хуулийг Төмөр замын тээврийн тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

**Гарын үсэг**

Төсөл

**МОНГОЛ УЛСЫН ХУУЛЬ**

20.... оны ... дугаар Улаанбаатар

сарын ...-ний өдөр хот

**ХУУЛЬ ХҮЧИНГҮЙ БОЛСОНД ТООЦОХ ТУХАЙ**

**1 дүгээр зүйл.**2007 оны 07 дугаар сарын 05-ны өдөр баталсан Төмөр замын тээврийн тухай хуулийг хүчингүй болсонд тооцсугай.

**2 дугаар зүйл.**Энэ хуулийг Төмөр замын тээврийн тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

**Гарын үсэг**

Төсөл

**МОНГОЛ УЛСЫН ХУУЛЬ**

20.... оны ... дугаар Улаанбаатар

сарын ...-ний өдөр хот

**ЗӨВШӨӨРЛИЙН ТУХАЙ ХУУЛЬД НЭМЭЛТ,**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Зөвшөөрлийн тухай хуульд дор дурдсан агуулгатай 8.1 дүгээр зүйлийн 5 дахь хэсэгт дор дурдсан заалтыг тус тус нэмсүгэй:

|  |  |
| --- | --- |
|  Тусгай зөвшөөрөл | Тусгай зөвшөөрөл олгох эрх бүхий этгээд |
| 5.12.төмөр замын техник, эдийн засгийн үндэслэл, зураг төсөл боловсруулах зөвлөх үйлчилгээ | Төмөр замын тээврийн асуудал эрхэлсэн төрийн захиргааны төв байгууллага |
| 5.13.төмөр замын техник, технологийн хяналт тавих зөвлөх үйлчилгээ | Төмөр замын тээврийн асуудал эрхэлсэн төрийн захиргааны төв байгууллага |

**2 дугаар зүйл.**Зөвшөөрлийн тухай хуулийн 8.1 дүгээр зүйлийн 5 дахь хэсгийн 5.4 дэх заалтын “хөдлөх бүрэлдэхүүнийг” гэснийг “хөдлөх бүрэлдэхүүн, түүний эд ангийг” гэж, мөн зүйлийн 5.7 дахь заалтын “тээвэрлэлтийн” гэснийг “тээвэрлэгчийн” гэж тус тус өөрчилсүгэй.

**3 дугаар зүйл.**Энэ хуулийг Төмөр замын тээврийн тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

**Гарын үсэг**

Төсөл

**МОНГОЛ УЛСЫН ХУУЛЬ**

20.... оны ... дугаар Улаанбаатар

сарын ...-ний өдөр хот

**ТӨМӨР ЗАМЫН ТЭЭВРИЙН ТУХАЙ /ШИНЭЧИЛСЭН**

**НАЙРУУЛГА/ ХУУЛИЙГ ДАГАЖ МӨРДӨХ**

**ЖУРМЫН ТУХАЙ**

**1 дүгээр зүйл.**Төмөр замын тээврийн асуудал эрхэлсэн төрийн захиргааны төв байгууллага нь Төмөр замын тээврийн тухай /Шинэчилсэн найруулга/ хуулийн хэрэгжилтийг хангахад шаардлагатай дүрэм, журам, норм, стандарт, аргачлалыг боловсруулж, батлах, хууль тогтоомжийг сурталчлах, бүтэц орон тоо батлуулах, удирдлага зохион байгуулалтын болон техник хэрэгсэл, санхүү, эдийн засгийн холбогдох арга хэмжээг 2023 оны 12 дугаар сарын 31-ний өдрийн дотор зохион байгуулна.

**2 дугаар зүйл.**Төмөр замын тээврийн тухай /Шинэчилсэн найруулга/ хуулийг дагаж мөрдөхөөс өмнө тухайн үед мөрдөж байсан хууль тогтоомжийн дагуу олгосон суурь бүтэц ашиглах, төмөр замын тээвэрлэлтийн үйл ажиллагаа эрхлэх болон суурь бүтэц, хөдлөх бүрэлдэхүүнийг үйлдвэрлэх, угсрах, засварлах тусгай зөвшөөрөл  нь зөвшөөрөлд заасан хугацаанд хүчин төгөлдөр байна.

**3 дугаар зүйл.**Төмөр замын тээврийн тухай /Шинэчилсэн найруулга/ хуулийг дагаж мөрдөхөөс өмнө тухайн үед мөрдөгдөж байсан хууль тогтоомжийн дагуу олгосон төмөр замын тээврийн аюулгүй байдалтай холбоотой зарим объект, үйл ажиллагаанд олгосон гэрчилгээ нь гэрчилгээнд заасан хугацаанд хүчин төгөлдөр байна.

**4 дүгээр зүйл.**Төмөр замын тээврийн тухай /Шинэчилсэн найруулга/ хуулийг дагаж мөрдөхөөс өмнө тусгай зөвшөөрөл, гэрчилгээ хүссэн шилжилтийн үеийн хүсэлтийг Төмөр замын тээврийн тухай /Шинэчилсэн найруулга/ хуулийн дагуу шийдвэрлэнэ.

**5 дугаар зүйл.**Төмөр замын асуудал эрхэлсэн төрийн захиргааны байгууллагын үйл ажиллагааны урсгал зардлыг 2024 оны улсын төсөвт тусгаж шийдвэрлэнэ.

**6 дугаар зүйл.**Энэ хуулийг Төмөр замын тээврийн тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

**Гарын үсэг**

Төсөл

**МОНГОЛ УЛСЫН ХУУЛЬ**

20.... оны ... дугаар Улаанбаатар

сарын ...-ний өдөр хот

**БАРИЛГЫН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Барилгын тухай хуулийн 32 дугаар зүйлийн 32.1.5 дахь заалтын “төмөр зам” гэснийг хассугай.

**2 дугаар зүйл.**Энэ хуулийг Төмөр замын тээврийн тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

**Гарын үсэг**

Төсөл

**МОНГОЛ УЛСЫН ХУУЛЬ**

20.... оны ... дугаар Улаанбаатар

сарын ...-ний өдөр хот

**АВТО ЗАМЫН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Авто замын тухай хуулийн 11 дугаар зүйлийн 11.1.8 дахь заалтын “төмөр зам” гэснийг хассугай.

**2 дугаар зүйл.**Энэ хуулийг Төмөр замын тээврийн тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

**Гарын үсэг**